(588) Achilles
Dr (588) Achilles  isch e Asteroid us dr Gruppe vu dr Jupiter-Trojaner, er lauft also uf dr Bahn vum Jupiter um d'Sunne.

Achilles isch am 22. Februar 1906 vum Max Wolf als erster Trojaner entdeckt worre un isch nooch em grichische Held Achilles us dr Ilias benennt worre. Dr Namme vum Asteroid isch ursprünglich vum Johann Palisa, eme Fründ un Kolleg vum Max Wolf, vorgschlage worre. Dr Asteroid lauft im Jupiter uf dem sinere Bahn um 60° vorus (er befindet sich am L4-Punkt). Die voruslaufende Trojaner werre au als Griche bezeichnet und sin dorum (bis uf ei Usnahm) nooch dr grichische Helde us dr Ilias benennt. D'Bahn vum Achilles verlauft zwische 4,429 (Perihel) un 5,956 (Aphel) astronomische Eiheite un isch 10,3° gege d'Ekliptik gneigt. D'Bahnexzentrizität betrait 0,147. Si underschidet sich demit au dütlich vu dr Jupiterbahn.

Während dr Opposition erreicht dr Achilles e schinbari Helligkeit vu 16,6 mag. Er isch demit e usserst liechtschwachs Objekt am Nachthimmel.

Näbe siner gringe Grössi isch au im Achilles si gringi Albedo (Reflektionsvermöge) fer si gring Helligkeit verantwortlich. Er reflektiert numme 3,3 % vum uftreffende Liecht, isch also schwärzer as bispilswiis Asphalt. Si Oberflächi bestoht nooch Messige an dr Infrared Telescope Facility (IRTF) vu dr NASA wohrschins zue 20 bis 40 % us Pyroxen (verschideni Silikate). Fer die beobachtet Rotfärbig vum reflektierte Adeil dürft Iise verantwortlich si. Tholinandeile, also dur Ultraviolettliecht umgformti Methan- un Ethanbestanddeiler,
yber 10 % uf dr Oberflächi hän dur Spektralanalyse usgschlosse were chänne. Ebeso isch d'Oberflächi arm an Chlorit (maximal 1 %).

Literatur 
 Icarus: Volume 164, Issue 1, Pages 104-121: 7/2003: Constraints on the surface composition of Trojan asteroids from near-infrared (0.8–4.0 μm) spectroscopy: Emery, J. P.; Brown, R. H.: Artikel online uf em Icarus-Server erhältlich (uf Englisch): 
 Icarus: Volume 170, Issue 1, Seite 131-152: 7/2004: The surface composition of Trojan asteroids: constraints set by scattering theory: Emery, J. P.; Brown, R. H.: Artikel online uf em Icarus-Server erhältlich (uf Englisch):

Lueg au 
 Liste vu dr Asteroide

Weblink 
Orbitsimulation (Java Applet)

Asteroid
Jupiter (Planet)